करियर की शुरुआत में दिल्ली में मॉडलिंग किया, लोग कहते थे- मॉडलिंग में कुछ नहीं होगा तुम्हारा
Bollywood Actress Kangana Ranaut's struggles as a model - कंगना रनौत का कहना है कि मॉडलिंग के दिनों में उन्हें अपनी ऊंचाई के लिए अपमानित किया गया था: 'उन्होंने मुझे बताया कि मैं किसी काम की नहीं हूं'
कंगना रनोट अपने बोल्ड बयानों के लिए जानी जाती हैं। हाल ही में एक इंटरव्यू में उन्होंने खुलासा किया है कि मॉडलिंग के दिनों में उन्हें कम हाइट की वजह से अपमानित किया जाता है। उन्होंने बताया कि हाइट की वजह से दिल्ली में लोग उनके साथ अच्छा व्यवहार नहीं करते थे। साथ ही कंगना ने मुंबई में भी अपने संघर्ष के दिनों को याद किया।
कम हाइट की वजह से लोग कहते थे तुम्हारा कुछ नहीं होगा
कंगना शुरुआत में दिल्ली के एक मॉडलिंग एजेंसी के लिए काम करती थीं। इन दिनों को याद करते हुए उन्होंने हाल में इंटरव्यू में कहा- दिल्ली में लगभग सभी लड़कियों की हाइट लगभग 5’11 थी, वहीं मेरी हाइट 5' 7 थीं। इस वजह से काम नहीं मिलना था, जिस कारण मैं सारा दिन बैठी ही रहती थीं। बाकी लोग मुझे कहते थे कि आज भी काम नहीं मिला तुम्हें, तुम्हारा कुछ नहीं होना वाला मॉडलिंग में।
फिर कुछ समय बाद मुझे कैटलॉग और ऐड मिलने लगे, जहां मैं बाकी लोगों के पीछे खड़ी रहती थी। इसी दौरान मैं साड़ी के एक कैटलॉग शूट के लिए मुंबई आई थी।
मुंबई आने के बाद वापस दिल्ली नहीं जाना चाहती थीं कंगना 
कंगना ने आगे कहा कि मुंबई आने के बाद वो वापस दिल्ली कर उस एजेंसी में काम नहीं आना चाहती थीं। उन्होंने वापसी के अपने टिकट भी फाड़ दिए थे। वजह ये थी कि दिल्ली में उनके प्रति लोगों का व्यवहार सही नहीं था। लोग उन्हें मॉडलिंग में नीचा दिखाते थे। उन्हें एजेंसी की तरफ से उन्हें फोन भी मिला था, जिसे उन्होंने मुंबई जाकर फेंक दिया था।
लंबे संघर्ष के बाद फिल्म गैंगस्टर से बॉलीवुड डेब्यू किया
मुंबई आने के बाद कंगना अपने फैसले पर डटी रही और दिल्ली वापस नहीं गईं। फिर मुंबई में रहकर उन्होंने रोल के लिए ऑडिशन देना शुरू किया। काफी संघर्ष के बाद उन्होंने 2006 में रिलीज हुई फिल्म गैंगस्टर से बॉलीवुड में डेब्यू किया। इस फिल्म में उनके साथ इमरान हाशमी नजर आए थे।
अंग्रेजी ना आने पर लोगों ने उड़ाया मजाक
फिल्मों में आने के बाद कंगना को अंग्रेजी नहीं आती थी। इस वजह से उनको काफी कुछ सहना पड़ा। इस वजह से कई लोगों ने उनका मजाक भी उड़ाया, लेकिन उन्होंने इसे एक टास्क के तौर पर लिया और अंग्रेजी सीख कर खुद को साबित किया।
कंगना के खिलाफ दर्ज है 700 केस 
बेबाक जवाबों की वजह से कंगना अकेली एक्ट्रेस हैं, जिनके खिलाफ देश के अलग-अलग शहरों और कोर्ट में 700 केस दर्ज हैं। कंगना ने कभी खान हीरोज (सलमान, शाहरुख और आमिर) के साथ काम नहीं किया। शाहरुख के साथ जीरो और सलमान के साथ सुल्तान दोनों फिल्में ठुकराईं, कुछ रिपोर्ट्स में ये भी दावा है कि शाहरुख कंगना के साथ फिल्म नहीं करना चाहते थे।
खुद के प्रोडक्शन हाउस की शुरुआत की 
अकेली कंगना ऐसी एक्ट्रेस हैं, जो बॉलीवुड के किसी भी बड़े प्रोडक्शन हाउस के साथ काम नहीं कर रही हैं, उन्होंने अपना ही प्रोडक्शन हाउस बना लिया है। उन्होंने 2019 में आई फिल्म 'मणिकर्णिका: द क्वीन ऑफ झांसी' से बतौर डायरेक्टर डेब्यू किया था। इसमें उन्होंने रानी लक्ष्मीबाई का रोल प्ले किया था।इस फिल्म के रिलीज के एक साल बाद ही कंगना ने मुंबई के पाली हिल में अपने नए प्रोडक्शन हाउस मणिकर्णिका फिल्म्स का उद्घाटन किया था।
